阿拉伯五型繼續以英國為主要市場，主要係整成雙層巴士，另外亦有出口到海外。香港嘅中華巴士亦繼阿拉伯四型之後，大量買入阿拉伯五型。1963至1972年，中巴引入咗106架25呎阿拉伯五型單層巴士、40架35呎7吋阿拉伯五型單層巴士、125架30呎阿拉伯五型雙層巴士同埋44架28/29尺阿拉伯五型雙層巴士，全部用metalsections車身。